Sodiq Safoyev: demokratlashtirishsiz iqtisodiy yuksalish bo‘lmaydi

Siyosiy qolip ko‘chmasa, iqtisodiy o‘sishga erisha olmaymiz. Bu haqda O‘zbekiston Respublikasi Oliy Majlisi Senatining tashqi siyosiy masalalar bo‘yicha qo‘mitasi raisi Sodiq Safoyev ma’lum qildi, deb yozadi “Saylov.uz-2016” press-klubi.

“Xususiy tadbirkorlikni qo‘llab-quvvatlovchi  qonunlar yaratilmasa, inson huquqlari, tadbirkorlar huquqlari kafolatlanmasa, investorlar uchun qulay iqlim yaratilmasa, ya’ni demokratlashtirishsiz iqtisodiy yuksalish bo‘lmaydi”, — dedi Safoyev.
“Siyosiy modernizatsiya hokimiyatning barqaror taqsimlanishi, hokimiyatning uchta tarmog‘i o‘rtasidagi qarama-qarshilik tizimini yaratishdan boshlanadi. Busiz zamonaviy jamiyat haqida gapirib bo‘lmaydi”, — deya qo‘shib qo‘ydi Senatning tashqi siyosiy masalalar bo‘yicha qo‘mitasi raisi.